Peter Magubane ke modiri wa bokgabo ka lens gomme ga botse o tloga a hweditše botumo bja boditšhabatšhaba. Bokgoni bja Peter bo šomišitšwe go tsebišo...more 11 “Pilara ya leru” e e neng e eteletse Baiseraele pele e ne ya ba pota ka kwa morago, e thibela masole a ga Faro gore a se ka a ba atamela mme ya dira gore ba nne mo lefifing. Le fa go ntse jalo, mo Baiseraeleng pilara eno e ne e tshuba ka kgakgamatso bosigo. (Bala Ekesodo 14:19, 20.) Go tswa foo, Jehofa o ne a kgaoganya lewatle ka bogare a dirisa phefo e e maatla e e tswang kwa botlhaba, “a fetola boalo jwa lewatle go nna lefatshe le le omileng.” Ga go pelaelo gore seno se ne sa tsaya lobaka lo loleele, ka gonne pego eno ya re phefo e ne ya foka “bosigo jotlhe,” mme morago ga foo, “bomorwa Iseraele ba kgabaganya mo gare ga lewatle mo lefatsheng le le omileng.” Baiseraele ba ne ba tsamaya ka bonya tota, fa ba bapisiwa le mophato wa sesole wa ga Faro o o neng o tsamaya ka dikara tsa ntwa. Le fa go ntse jalo, go ne go se ka tsela e Baegepeto ba neng ba ka fitlha kwa go bone ka gonne Jehofa o ne a lwela Iseraele. O ne “a tlhakatlhakanya bothibelelo jwa Baegepeto. Mme a nna a somola maotwana mo dikareng tsa bone mo ba neng ba di kgweetsa ka bothata.”—Ekes. 14:21-25.